**Սամվել (Սամուել) Արմենի Սևյան** (անգլ.՝ Samuel Sevian, դեկտեմբերի 26, 2000(2000-12-26), Corning, Ստուբեն շրջան, Նյու Յորք, ԱՄՆ, Քորնինգ), հայազգի ամերիկացի շախմատիստ, ԱՄՆ-ի ամենաերիտասարդ շախմատային գրոսմայստերը։ Նա այս հեղինակավոր կոչմանն արժանացել է 13 տարեկան, 10 ամսական և 27 օրական հասակում` մեկ տարով ավելի վաղ, քան նրան նախորդող Ռեյ Ռոբսոնը։ Այս արդյունքով նա դարձել է աշխարհում 6-րդ ամենաերիտասարդ գրոսմայստերը։

Կենսագրություն
--------------

Սամվել Սևյանը ծնվել է Քորնինգ քաղաքում, Նյու Յորք, Հայաստանից Արմեն Սևյանի ընտանիքում։ Հայրը՝ Արմեն Սևյանը, լազերային ֆիզիկայի մասնագետ է և 1996 թվականին Հայաստանից մեկնել է ԱՄՆ դոկտորական կրթություն ստանալու համար։ Շախմատային առաջին քայլերը որդուն հայրն է սովորեցրել և տարիների ընթացքում մարզել է նրան։ Հորից հետո առաջին պրոֆեսիոնալ մարզիչը եղել է միջազգային վարպետ Անդրանիկ Մատիկոզյանը, որի հետ համագործակցությունը շարունակվում է մինչ օրս։

Սամվելը համագործակցում է նաև Գարրի Կասպարովի հիմնադրամի և անձամբ աշխարհի 13-րդ չեմպիոնի հետ։ Նրան հրավիրել էին հիմնադրամից՝ դիտելու խաղը։ Սամվելը վեց պարտիա է ներկայացրել և վերլուծել։ Դրանից հետո Կասպարովն ասել է, որ Սամվելի հետ պետք է լրջորեն զբաղվել։ Որոշ ժամանակ անց Սամվելը ներգրավվել է հիմնադրամի «Պատանի աստղեր» ծրագրում, որտեղ նրան տրամադրել են հիմնական մարզիչ՝ գրոսմայստեր Ալեքսանդր Չեռնինին։ Խաղաշրջանների և մրցաշարերի ժամանակ Սամվելին խորհուրդներ է տալիս անձամբ Գարրի Կասպարովը, որը միշտ հետևում է Սամվելի պարտիաներին։

Սամվել Սևյանը շախմատ սկսել է խաղալ հինգ տարեկանից, գրոսմայստերի որակավորում ստացել է 13 տարեկանում։ Իր շախմատային կարիերայի ընթացքում գերազանցել է բոլոր ժամանակների ամերիկյան մի քանի ռեկորդներ։ Սևյանը դարձել է ԱՄՆ-ի շախմատի ֆեդերացիայի ամենաերիտասարդ վարպետը 8 տարեկանում, 9 տարեկանում դարձել է ամենաերիտասարդ ազգային վարպետը, նաև ԱՄՆ շախմատի առաջնության պատմության ամենաերիտասարդ մասնակիցը՝ 12 տարեկանում։ Սամվելը նաև հաղթել է Սլովենիայում անցկացված աշխարհի մինչև 12 տարեկանների առաջնությունում։ 2013 թվականի նոյեմբերին Սևյանը հատել է ՖԻԴԵ-ի 2500 վարկանիշային միավորը, որը գրոսմայստեր դառնալու նորմն է։

2014 թվականին, հաղթահարելով գրոսմայստեր դառնալու համար անհրաժեշտ բոլոր երեք աստիճանները Foxwoods Open-ում, Saint Louis GM Invitational-ում և Washington International-ում, Սևյանը դարձավ ամենաերիտասարդ ամերիկացին, որ երբևէ բավարարել է գրոսմայստերի բոլոր անհրաժեշտ պահանջները 13 տարեկանում, գերազանցել է Ֆիշերի ռեկորդը։

Վարկանիշի փոփոխության գծապատկեր
-------------------------------

**Էլոյի վարկանիշի փոփոխություններ**| 
 |

Ծանոթագրություններ
------------------

1. ↑  Սամվել Սևյանը գերազանցել է լեգենդար Ռոբերտ Ֆիշերին
2. ↑  2000 թվականին ծնվածների վարկանիշ, World Chess Federation. Retrieved 30 November 2014
3. ↑  Samuel Sevian: Young Armenian-American Grandmaster Rises to the Top
4. 1 2  "«Շախմատային Հայաստանի» հարցազրույցը Արմեն և Սամվել Սևյանների հետ". Արխիվացված է the original 2015 թ․ հունվարի 18-ին. Retrieved 2014 թ․ դեկտեմբերի 30. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Սամվել Սևյան. ամերիկահայ պատանի գրոսմայստերի հաղթարշավը". Արխիվացված է the original 2020 թ․ սեպտեմբերի 21-ին. Retrieved 2020 թ․ սեպտեմբերի 7. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Հայաստանը միշտ իմ սրտում է, ԱՄՆ-ի ամենաերիտասարդ գրոսմայստեր Սամվել Սևյան
7. ↑  Էլոյի վարկանիշը ՖԻԴԵ ցանկերից։ Աղբյուրներ՝ fide.com, benoni.de, olimpbase.org
8. ↑  *Տեխնիկական խնդիրների պատճառով աղյուսակը ժամանակավորապես չի աշխատում։*

Արտաքին հղումներ
----------------

* Սամվել Սևյանի անձնական քարտը ՖԻԴԵ-ի կայքում (անգլ.)
* Սամվել Սևյանի պարտիաները chessgames.com կայքում (անգլ.)
* Սամվել Սևյանի անձնական քարտը 365chess.com կայքում (անգլ.)


|  |  |  |
| --- | --- | --- |
| **Նախորդող**Նիկոլաս Նիփ | **ԱՄՆ ամենաերիտասարդ շախմատային չեմպիոնը**2010-2013 | **Հաջորդող**Ավոնդեր Լիանգ |


|  |  |  |
| --- | --- | --- |
| **Նախորդող**Ռեյ Ռոբսոն | **ԱՄՆ ամենաերիտասարդ միջազգային վարպետ**2013-2014 | **Հաջորդող**գործող |


|  |  |  |
| --- | --- | --- |
| **Նախորդող**Ռեյ Ռոբսոն | **ԱՄՆ ամենաերիտասարդ գրոսմայստերը**2014 | **Հաջորդող**գործող |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | 365chess · Chess DB · Chess Games · Chess Tempo · ՖԻԴԵ |
|  |
| Բառարաններ և հանրագիտարաններ | Արմենիապեդիա |

 |